ลักษณะการประกอบธุรกิจ

ประวัติความเป็นมาและพัฒนาการที่สำคัญ

ประวัติความเป็นมา

แรกเริ่มธนาคารกรุงไทยได้มีหน่วยงานในการบริหารธุรกิจบัตรเครดิตในองค์กรของธนาคารเอง
และเพื่อให้การดำเนินธุรกิจบัตรเครดิตมีความคล่องตัวและมีประสิทธิภาพเพิ่มมากขึ้น
ธนาคารกรุงไทยจึงได้จัดตั้งบริษัทย่อยชื่อว่า บริษัท บัตรกรุงไทย จำกัด เมื่อวันที่ 4 ธันวาคม 2539
เพื่อรับโอนการดำเนินงานในส่วนที่เกี่ยวกับการบริหารบัตรเครดิตไปดำเนินการแทน
00โดยบริษัทมีทุนจดทะเบียนเริ่มแรก 30 ล้านบาท และมีธนาคารกรุงไทยถือหุ้นในบริษัท ร้อยละ
99.99 ต่อมาบริษัทได้แปรสภาพเป็นบริษัทมหาชนจำกัดภายใต้ชื่อ บริษัท บัตรกรุงไทย จำกัด
(มหาชน) เมื่อวันที่ 2 กรกฎาคม 2545

เมื่อธนาคารกรุงไทยมีนโยบายที่จะแปรรูปบริษัท จึงได้มีมติเมื่อวันที่ 19 มิถุนายน 2545
ซึ่งสรุปได้ดังนี้

-   โอนทรัพย์สิน สิทธิเรียกร้อง และ/หรือหน้าที่ และความรับผิดตามสัญญาข้อตกลง และ/หรือ
    เอกสารอื่นใดเกี่ยวกับหรือเกี่ยวเนื่องกับธุรกิจบัตรเครดิต
    สัญญาเงินกู้เบิกเกินบัญชีของธนวัฏบัตรเครดิต และทรัพย์สินต่างๆ ที่เกี่ยวข้อง
    ในการดำเนินธุรกิจดังกล่าวมายังบริษัท

-   ธนาคารกรุงไทยให้การสนับสนุนแก่บริษัท ในด้านการบริการด้านงานสนับสนุน การว่าจ้างบริษัท
    บริหารธุรกิจบัตรประเภทต่างๆของธนาคารที่บริษัท ไม่ได้รับโอนมา
    รวมทั้งการให้การสนับสนุนทางการเงิน

-   นอกจากนี้เพื่อเป็นการส่งเสริมให้เกิดการเพิ่มประสิทธิภาพในการดำเนินงาน
    และเป็นการระดมเงินทุนเพื่อใช้ในการขยายการดำเนินงานของบริษัท
    ธนาคารกรุงไทยจึงมีมติที่จะลดสัดส่วนการถือหุ้นในบริษัทให้เหลือต่ำกว่าร้อยละ 50
    เพื่อให้บริษัทพ้นจากสภาพการเป็นรัฐวิสาหกิจ โดยการเสนอขายหุ้นเพิ่มทุนให้กับประชาชนทั่วไป

โดยในวันที่ 26 มิถุนายน 2545 ธนาคารกรุงไทยและบริษัทได้ลงนามในสัญญา 3 ฉบับคือ (1)
สัญญาโอนสินทรัพย์ ให้มีการโอนสิทธิเรียกร้องและความรับผิดที่เกี่ยวกับลูกหนี้บัตรเครดิต
และสินทรัพย์ที่เกี่ยวข้องมายังบริษัท (2) สัญญาให้บริการด้านงานสนับสนุน
เป็นการตกลงว่าจ้างธนาคารกรุงไทยให้บริการด้านสมาชิกบัตรและร้านค้าสมาชิกบัตรเครดิต
รวมทั้งงานด้านระบบสารสนเทศและระบบงานสนับสนุนอื่นๆ แก่บริษัท และ
(3)สัญญาว่าจ้างบริหารธุรกิจบัตรเครดิต ให้บริษัทบริหารธุรกิจบัตรเครดิต บัตรเดบิตและบัตรอื่นๆ
ของธนาคารกรุงไทยที่ไม่ได้โอนมา
(รายละเอียดเพิ่มเติมเกี่ยวกับข้อตกลงระหว่างธนาคารกรุงไทยและบริษัท โปรดดูข้อ 11
รายการระหว่างกัน)

บริษัทได้จดทะเบียนแปรสภาพเป็นบริษัทมหาชนจำกัดภายใต้ชื่อ บริษัท บัตรกรุงไทย จำกัด (มหาชน)
ในวันที่ 2 กรกฎาคม 2545 ต่อมาในวันที่ 9 กันยายน 2545
ที่ประชุมวิสามัญผู้ถือหุ้นบริษัทได้มีมติให้เพิ่มทุนจดทะเบียนอีก 950 ล้านบาท
ซึ่งจะทำให้บริษัทมีทุนจดทะเบียนรวม 1,000 ล้านบาท แบ่งออกเป็น 100 ล้านหุ้น
โดยให้บริษัทเสนอขายหุ้นเพิ่มทุนให้กับธนาคารกรุงไทย ซึ่งเป็นผู้ถือหุ้นเดิมจำนวน 44 ล้านหุ้น
เสนอขายหุ้นเพิ่มทุนให้กับประชาชนทั่วไปจำนวน 51 ล้านหุ้น และในวันที่ 28 ตุลาคม 2545
บริษัทได้เข้าจดทะเบียนในตลาดหลักทรัพย์แห่งประเทศไทย

วันที่ 12 ธันวาคม 2545 ที่ประชุมวิสามัญผู้ถือหุ้นของบริษัทได้มีมติให้เพิ่มทุนจดทะเบียนอีก 50
ล้านบาท แบ่งออกเป็น 5 ล้านหุ้น มูลค่าหุ้นละ 10 บาท
เพื่อสำรองไว้สำหรับการใช้สิทธิของใบสำคัญแสดงสิทธิที่จะออกและเสนอขายให้แก่พนักงานตามโครงการ
ESOP บริษัทจึงมีทุนจดทะเบียนจำนวน 1,050 ล้านบาท และทุนชำระแล้ว 1,000 ล้านบาท ณ วันที่
30 ธันวาคม 2545

ในเดือนเมษายน 2546 บริษัท ได้ออกหุ้นกู้มูลค่า 5,000 ล้านบาท
โดยมีอายุครบกำหนดไถ่ถอนเป็นเวลา 3 ปี นับจากวันที่ออกหุ้นกู้ และมีอัตราดอกเบี้ย 2.75% ต่อปี
โดยได้รับการจัดอันดับความน่าเชื่อถือเท่ากับ A- โดยบริษัท ทริสเรทติ้ง จำกัด ต่อมาในวันที่ 3
พฤศจิกายน 2546 ที่ประชุมวิสามัญผู้ถือหุ้นได้มีมติให้เพิ่มทุนจดทะเบียนอีก 1,530,162,000 บาท
โดยมีมติให้จัดสรรหุ้นจำนวน 150,000,000 หุ้นให้แก่ผู้ถือหุ้นเดิมในอัตราส่วน 1 หุ้นเดิม ต่อ 1.5
หุ้นใหม่ และจัดสรรหุ้นจำนวน 3,016,200 หุ้น
ไว้เพื่อรองรับการใช้สิทธิของผู้ถือใบสำคัญแสดงสิทธิภายใต้โครงการ ESOP เพิ่มเติม
เนื่องจากการปรับอัตราการใช้สิทธิ จึงทำให้ ณ เดือนธันวาคม 2546 บริษัทมีทุนจดทะเบียนทั้งสิ้น
2,580,162,000 บาท และมีทุนชำระแล้วทั้งสิ้น 2,500,000,000 บาท

และต่อมาในเดือนเมษายน 2547 บริษัทได้ออกหุ้นกู้มูลค่า 3,500 ล้านบาท
โดยมีอายุครบกำหนดไถ่ถอนเป็นเวลา 3-5 ปี นับจากวันที่ออกหุ้นกู้ และมีอัตราดอกเบี้ย
3.5%-4.15% ต่อปี ทั้งนี้การดำเนินงานธุรกิจบัตรเครดิตของบริษัทได้เติบโตมาอย่างต่อเนื่อง
จากเมื่อเริ่มจัดตั้งบริษัทมีบัตรเครดิตประมาณหนึ่งแสนบัตร มาจนกระทั่ง ณ 31 ธันวาคม 2547
บริษัทมีจำนวนบัตรเครดิตเป็นจำนวน 1,018,204 บัตร
ซึ่งนับได้ว่าเป็นการเติบโตที่มีเสถียรภาพและมั่นคง
โดยบริษัทได้รับรางวัลยอดเยี่ยมในเชิงธุรกิจสำหรับการให้บริการบัตรเครดิตในหลายปีที่ผ่านมาดังนี้

-   ปี 2541 ได้รับรางวัล The Best-In-Country Card Center Operation
    ซึ่งเป็นรางวัลดีเด่นด้านระบบการบริการและการบริหารธุรกิจด้วยประสิทธิภาพของทีมงานและระบบเทคโนโลยีคอมพิวเตอร์ที่ทันสมัยจากวีซ่า
    อินเตอร์เนชั่นแนล เอเชีย-แปซิฟิก

-   ปี 2543 ได้รับรางวัล Most Performance Achievement
    เป็นรางวัลที่พิจารณาจากความสำเร็จในการให้บริการในหลายๆ ด้านประกอบกัน จากวีซ่า
    อินเตอร์เนชั่นแนล เอเชีย-แปซิฟิก

-   ปี 2544 ได้รับรางวัล The Best VISA Card Operation จากวีซ่า อินเตอร์เนชั่นแนล
    เอเชีย-แปซิฟิก

   ปี 2545 ได้รับรางวัล Thailand Performance Awards 2002- Best Direct
  Sales/ Branch Sales Initiative MasterCard International จากมาสเตอร์การ์ด
  อินเตอร์เนชั่นแนล

-   ปี 2546 ได้รับรางวัล The Best Innovative Card Marketing Award 2003
    (First Visa Mini Card Issuer)
    ซึ่งเป็นรางวัลยอดเยี่ยมด้านการตลาดจากการออกแบบนวัตกรรมทางการเงิน
    “บัตรเครดิตเคทีซี มินิ วีซ่า” จากวีซ่า อินเตอร์เนชั่นแนล เอเชีย-แปซิฟิก

-   ปี 2546 ได้รับรางวัล Disclosure Report Award 2003
    ซึ่งเป็นรางวัลสำหรับบริษัทที่มีการเปิดเผยข้อมูลครบถ้วน ตรงเวลา และถูกต้องตามหลักเกณฑ์
    จากสำนักงานคณะกรรมการกำกับหลักทรัพย์และตลาดหลักทรัพย์ (“สำนักงานคณะกรรมการ
    กลต.”)

-   ปี 2547 ได้รับรางวัลชนะเลิศการตกแต่งประเภทสำนักงาน (Corporate/Office
    Spaces) ในส่วนภาคพื้นเอเชียแปซิฟิค
    และรางวัลชนะเลิศร่วมในส่วนภาคพื้นเอเชียตะวันออกเฉียงใต้ในการประกวด แอนทรอน
    ดีไซน์ อวอร์ด-เอเชีย แปซิฟิค 2003 ที่จัดโดยบริษัทแอนทรอน

-   ปี 2547 ได้รับรางวัล Visa Outstanding Performer and Best Marketing Award
    2004 ซึ่งเป็นรางวัลยอดเยี่ยมด้านผลการดำเนินงานและแผนการตลาดดีเด่น ประจำปี 2547
    จากวีซ่า อินเตอร์เนชั่นแนล เอเชีย-แปซิฟิก

พัฒนาการที่สำคัญในช่วง 5 ปีที่ผ่านมา

+--------------+-------------------------------------------------------+
| ปี 2543       | -   เริ่มให้บริการบัตรวีซ่าอิเลคตรอน กรุงไทย                   |
|              |                                                       |
|              | -   เริ่มรายการสะสมคะแนนจากการใช้จ่าย “กรุงไทยรีวอร์ดส์”      |
|              |                                                       |
|              | -   นำระบบ Management Information System              |
|              |     มาใช้ในการดูแลคุณภาพสินเชื่อโดยใช้ Software ของ Silicon  |
|              |     Graphics                                          |
|              |                                                       |
|              | -   จัดตั้งคณะกรรมการตรวจสอบ                             |
|              |                                                       |
|              |   เพื่อเพิ่มความโปร่งใสในการบริหารงานภายในให้มีความโปร่งใสสูงสุด |
|              |     (Good Corporate Governance)                       |
+--------------+-------------------------------------------------------+
| ปี 2544       | -   ปรับเปลี่ยนบัตรเครดิตกรุงไทยภายในประเทศ เป็นบัตรเครดิตวีซ่า  |
|              |     – กรุงไทย และมาสเตอร์การ์ด – กรุงไทย                  |
|              |                                                       |
|              | -   เริ่มพัฒนาระบบ Credit Scoring                        |
|              |     เพื่อเพิ่มประสิทธิภาพการวิเคราะห์การปล่อยสินเชื่อ             |
|              |     ให้มีความรวดเร็วและรัดกุม                              |
+--------------+-------------------------------------------------------+
|   ปี 2545     | -   ยกเลิกค่าธรรมเนียมแรกเข้าและค่าธรรมเนียมรายปีตลอดชีพ      |
|              |     สำหรับสมาชิกบัตรเครดิตกรุงไทยทุกประเภท โดยไม่มีเงื่อนไข     |
|              |                                                       |
|              | -   ร                                                 |
|              | ่วมกับพันธมิตรทางธุรกิจในการศึกษาความเป็นไปได้ในการลงทุนโครงการ |
|              |     สมาร์ทคาร์ด                                         |
|              |                                                       |
|              | -   รับโ                                               |
|              | อนธุรกิจบัตรเครดิตและธุรกิจสินเชื่อธนวัฏบัตรเครดิตจากธนาคารกรุงไทย |
|              |     รวมทั้งลงนามในสัญญาให้บริการด้านงานสนับสนุน               |
|              |     และสัญญาว่าจ้างบริหารธุรกิจบัตรเครดิต                     |
|              |                                                       |
|              | -   จดทะเบียนแปรสภาพเป็นบริษัทมหาชนจำกัด                   |
|              |                                                       |
|              | -   ย้ายสำนักงานใหญ่มาที่อาคารสมัชชาวาณิช 2 ถนนสุขุมวิท         |
|              |     เพื่อรองรับการขยายตัวของบริษัท                          |
+--------------+-------------------------------------------------------+
|              | -   เพิ่มทุนจดทะเบียนและชำระแล้วเป็น 1,000 ล้านบาท           |
|              |     โดยเสนอขายหุ้นเพิ่มทุนจำนวน 44 ล้านหุ้น ให้แก่ผู้ถือหุ้นเดิม      |
|              |     และเสนอขายหุ้นจำนวน 51 ล้านหุ้นให้แก่ประชาชนและบุคคลทั่วไป  |
|              |                                                       |
|              |    และนำหุ้นของบริษัทเข้าจดทะเบียนกับตลาดหลักทรัพย์แห่งประเทศไทย |
|              |     ในวันที่ 28 ตุลาคม 2545                               |
|              |                                                       |
|              | -   เพิ่มทุนจดทะเบียนเป็น 1,050 ล้านบาท โดยสำรองหุ้นสามัญจำนวน |
|              |     5                                                 |
|              |     ล้านหุ้นสำหรับการใช้สิทธิของใ                            |
|              | บสำคัญแสดงสิทธิที่ออกและเสนอขายให้กับกรรมการและพนักงานของบริษัท |
+--------------+-------------------------------------------------------+
| ปี 2546       | -   ออกหุ้นกู้มูลค่าทั้งสิ้น 5,000 ล้านบาท อายุ 3 ปี               |
|              |     อัตราดอกเบี้ยร้อยละ 2.75 ต่อปี                          |
|              |     เพื่อ                                               |
|              | รองรับการขยายตัวของธุรกิจโดยได้รับการจัดอันดับความน่าเชื่อถือเท่ากับ |
|              |     A- โดยบริษัท ทริสเรทติ้ง จำกัด                          |
|              |                                                       |
|              | -   ให้บริการบัตร เคทีซี ออโต้ การ์ด                         |
|              |                                                       |
|              |  ซึ่งเป็นบัตรวีซ่าที่เพิ่มสิทธิประโยชน์ด้วยการซื้อสินค้าที่เกี่ยวข้องกับรถยนต์ |
|              |                                                       |
|              |    เจาะตลาดกลุ่มคนรุ่นใหม่ที่มีความต้องการมากกว่าบัตรเครดิตธรรมดา |
|              |                                                       |
|              |  เปิด Boutique Branch แห่งแรก ที่ชั้น G อาคารสมัชชาวาณิช 2   |
|              | ถนนสุขุมวิท 33 และขยายสาขาในเขตกรุงเทพฯ ในปี 2546 รวมทั้งสิ้น  |
|              | 10 สาขา สำหรับ 9 สาขาหลัง                               |
|              | เปิดในห้างสรรพสินค้าทั้งนี้เพื่อเพิ่มความสะดวกในการติดต่อของลูกค้า    |
|              |                                                       |
|              |  เดือนสิงหาคม บริษัทได้จัดแถลงข่าวและพิธีเปิดโครงการ Learn &   |
|              | Earn @ KTC                                            |
|              | ซึ่งเป็นโครงก                                            |
|              | ารเพื่อพัฒนาศักยภาพและเตรียมความพร้อมในการทำงานของนักศึกษาไทย |
|              |                                                       |
|              |  เปิดตัว KTC i plan เป็นการให้สินเชื่อลูกค้าบัตรเครดิต          |
|              | เพื่อซื้อสินค้าต่างๆ เช่น เครื่องใช้ไฟฟ้า เป็นต้น                   |
|              |                                                       |
|              |  ให้บริการ Contact Center สำหรับลูกค้าของธนาคารกรุงไทย โทร |
|              | 1151 ซึ่งบริษัททำหน้าที่บริหารงานให้ โดยใช้เทคโนโลยีที่ทันสมัย       |
|              |                                                       |
|              |  ให้บริการด้านสินเชื่อบุคคล (Personal Loan) KTC cash        |
|              | มุ่งเน้นสำหรับลูกค้าที่มีรายได้ปานกลาง                          |
|              | เพื่อเป็นทางเลือกหนึ่งของลูกค้าในการใช้บริการ                   |
|              |                                                       |
|              |  ทำสัญญาให้บริการประมวลข้อมูล (Processing Agreement)      |
|              | กับบริษัท เซอร์เทอจีร์ การ์ดเซอร์วิส ออสเตรเลีย จำกัด (Certegy   |
|              | Card Services Australia Pty Ltd)                      |
|              | เป็นสัญญาการให้บริการประมวลข้อมูลและจ                       |
|              | ัดส่งข้อมูลที่ประมวลผลแล้วผ่านระบบสื่อสารระหว่างประเทศกลับมาที่บริษัท |
|              | เพื่อดำเนินการจัดพิมพ์เป็น Statement ให้แก่ลูกค้าของบริษัทต่อไป     |
|              |                                                       |
|              |  บริษัทได้มีมติให้จัดสรรหุ้นจำนวน 150                         |
|              | ล้านหุ้นให้แก่ผู้ถือหุ้นเดิมในอัตราส่วน 1 หุ้นเดิม ต่อ 1.5 หุ้นใหม่       |
|              | ในราคา 20 บาท เพื่อรองรับการขยายตัวของธุรกิจ                |
|              | โดยบริษัทมีทุนจดทะเบียนที่เรียกชำระแล้ว 2,500 ล้านบาท           |
|              |                                                       |
|              |  ให้บริการ KTC VISA Mini                               |
|              | ซึ่งเป                                                  |
|              | ็นบัตรเครดิตขนาดเล็กเป็นรายแรกของประเทศไทยที่เปิดตัวบัตรประเภทนี้ |
|              | บัตรมีขนาดเล็กลงจากบัตรวีซ่าปกติ 43% ซึ่งจะแบ่งตาม LifeStyle    |
|              | ของกลุ่มลูกค้า เป็น 5 หมวด และ 9 ประเภทของบัตร              |
+--------------+-------------------------------------------------------+
| ปี 2547       |  เปิด Boutique Branch เพิ่มอีก 5 สาขาในห้างสรรพสินค้า       |
|              | เพื่อให้ครอบคลุมพื้นที่รอบกรุงเทพมหานครและปริมณฑลมากขึ้น          |
|              | ซึ่งสาขาที่เปิดในห้างสรรพสินค้าก็จะเปิดตามเวลาทำการของ          |
|              | ห้างฯซึ่งรวมวันหยุดในวันเสาร์และวันอาทิตย์และนอกเวลาทำงานปกติด้วย |
|              | เป็นการเพิ่มความสะดวกให้แก่ลูกค้ามากยิ่งขึ้น โดย ณ สิ้นปี 2547      |
|              | บริษัทมีสาขารวมทั้งสิ้น 15 สาขา                              |
|              |                                                       |
|              | -   เดือนกุมภาพันธ์ บริษัทเปิดตัวบัตรเครดิต KTC Thonburi Auto   |
|              |     Card ซึ่งเป็นบัตรสำหรับผู้รักรถเมอร์ซีเดส-เบนซ์              |
|              |     โดยบริษัทร่วมมือกับบริษัท ธนบุรีประกอบรถยนต์ จำกัด           |
|              |     โดยจะมอบสิทธิพิเ                                     |
|              | ศษสำหรับการได้รับส่วนลดเป็นพิเศษจากการนำรถเข้าตรวจสภาพและซ่อม |
|              |                                                       |
|              | -   เดือนมีนาคม บริษัทเปิดตัว KTC Master Soccer Card        |
|              |     ซึ่งเป็นเครดิตเฉพาะกลุ่ม                                |
|              |     โดยมีกลุ่มเป้าหมายคือผู้ที่นิยมและชอบกีฬาฟุตบอลโดยเฉพาะ       |
|              |                                                       |
|              | -   เดือนเมษายน บริษัทได้จัดจำหน่ายหุ้นกู้ ประเภทไม่ด้อยสิทธิ์       |
|              |     และไม่มีหลักประกัน จำนวน 3,500 ล้านบาท                 |
|              |     โดยมีอายุครบกำหนดไถ่ถอน 3-5 ปี อัตราดอกเบี้ยร้อยละ        |
|              |     3.50-4.15 ต่อปี                                     |
|              |                                                       |
|              | -   บริษัทเสนอบริการพิเศษ คือ KTC I plan by phone          |
|              |     ซึ่งจะเป็นบริการที่จะมอบความสะด                         |
|              | วกสบายให้แก่ผู้ถือบัตรโดยการแบ่งชำระค่าสินค้าและบริการเป็นรายเดือน |
|              |                                                       |
|              | -   เดือนมิถุนายน บริษัทได้ร่วมทุนกับบริษัท คอนเควสท์ คอมมูนิเคชั่นส์  |
|              |     จำกัด ได้ร่วมลงนามในสัญญาร่วมลงทุน (Joint Venture       |
|              |     Agreement)                                        |
|              |     โดยมีเป้าหมายในการจัดตั้งบริษัทโฆษณาใหม่ที่ใช้ชื่อว่า “บริษัท     |
|              |     คอนเควสท์ แอดเวอร์ไทซิ่ง (ประเทศไทย) จำกัด”            |
|              |     เพื่อประกอบธุรกิจด้านสื่อโฆษณา โดยมีทุนจดทะเบียน 20 ล้านบาท  |
|              |     และบริษัทมีนโยบายที่จะถือหุ้นในสัดส่วนร้อยละ 25              |
|              |     คิดเป็นเงินลงทุนทั้งสิ้น 5 ล้านบาท                         |
|              |                                                       |
|              | -   เดือนมิถุนายน บริษัทเปิดตัว KTC Touch @ I-Mobile         |
|              |     ซึ่งเป็นศูนย์บริการทางการเงินที่ร้าน I-Mobile               |
|              |     ปัจจุบันมีสาขาทั้งสิ้น 28 สาขา ทั่วกรุงเทพมหานคร             |
|              |                                                       |
|              | -   ในวันที่ 25 สิงหาคม 2547 บริษัทได้จดทะเบียนจัดตั้ง “บริษัท     |
|              |     เคทีซี เวิลด์ จำกัด” ด้วยทุนจดทะเบียน 10 ล้านบาท แบ่งออกเป็น |
|              |     1 ล้านหุ้น ราคาหุ้นละ 10 บาท เป็นทุนชำระแล้วหุ้นละ 5 บาท    |
|              |     โดยบริษัทมีสัดส่วนการลงทุน 51% ส่วนที่เหลือ 49%             |
|              |     เป็นการลงทุนของบริษัท เอส เอส แทรเวล แมเนจเมน้นท์ จำกัด  |
|              |     (ซึ่งไม่ได้เป็นบุคคลที่เกี่ยวโยงกับบริษัท) เพื่อประกอบธุรกิจ       |
|              |     Travel Management Service                         |
|              |                                                       |
|              | -   เดือนธันวาคม บริษัทได้เปิดให้บริการธุรกิจด้านการชำระเงิน      |
|              |     (Payment Product Business)                        |
|              |     เพื่อเพิ่มความสะดวกในการรับชำระเงินแทนผู้ถือบัตร            |
|              |     โดยเริ่มจากโครงการ Fleet Card                       |
|              |     ซึ่งเป็นระ                                           |
|              | บบการชำระเงินและช่วยจัดการบริหารเงินที่เกี่ยวเนื่องกับค่าใช้จ่ายน้ำมัน |
+--------------+-------------------------------------------------------+

ภาพรวมการประกอบธุรกิจ

ธุรกิจหลักของบริษัท สามารถแบ่งออกได้เป็น 3 กลุ่มธุรกิจหลัก คือ

2.2.1 ธุรกิจบัตรเครดิต (Credit Card Business)

ธุรกิจบัตรเครดิต แยกเป็น 3 ด้านคือ ธุรกิจการออกบัตรเครดิต ธุรกิจร้านค้ารับบัตรเครดิต
และธุรกิจสินเชื่อธนวัฏบัตรเครดิต

(ก) ธุรกิจการออกบัตรเครดิต (Issuing Business)

ธุรกิจการออกบัตรเครดิต (Issuing Business) เป็นธุรกิจที่เกี่ยวกับผู้ถือบัตรเครดิต
เริ่มตั้งแต่การจัดหาลูกค้าบัตรเครดิต การอนุมัติวงเงินให้กับผู้ถือบัตร
การกำกับดูแลการใช้จ่ายผ่านบัตร การรับชำระหนี้ และการติดตามหนี้
โดยที่ธนาคาร/บริษัทผู้ออกบัตร (Issuing Bank)
จะมีรายได้เป็นค่าธรรมเนียมในการทำรายการต่างๆ และดอกเบี้ยรับ
ทั้งนี้ค่าธรรมเนียมที่ได้รับจะประกอบด้วยค่าธรรมเนียมที่ได้รับในฐานะธนาคาร/บริษัทผู้ออกบัตรเรียกว่า
Interchange Fee ซึ่งคิดเป็นอัตราส่วนของการใช้จ่ายผ่านบัตรเครดิตทุกครั้งที่ผู้ถือบัตร
นำบัตรของบริษัทไปชำระค่าสินค้าและบริการ นอกจากนี้ยังมีการคิดอัตราดอกเบี้ย
และค่าธรรมเนียมอื่นๆ เช่น ค่าธรรมเนียมในการใช้วงเงิน
และค่าธรรมเนียมการใช้บริการเบิกเงินสดล่วงหน้า เป็นต้น

(ข) ธุรกิจร้านค้ารับบัตรเครดิต (Acquiring Business)

ธุรกิจร้านค้ารับบัตรเครดิต (Acquiring Business)
เป็นธุรกิจที่เกี่ยวกับร้านค้าที่รับชำระค่าสินค้าและบริการด้วยบัตรเครดิต
โดยบริษัทจะคัดเลือกและติดตั้งเครื่องรูดบัตรให้กับร้านค้า
เพื่อกำกับดูแลการอนุมัติการรับชำระค่าสินค้าหรือบริการจากผู้ถือบัตร
รวมทั้งควบคุมการกระทำทุจริตของร้านค้า โดยบริษัทจะมีรายได้จากค่าธรรมเนียม
ซึ่งคิดตามสัดส่วนของมูลค่าการใช้บัตรผ่านเครื่องรูดบัตรเครดิตทั้งหมด
โดยทั่วไปอัตราค่าธรรมเนียมที่คิดจากร้านค้านี้ เรียกว่า Merchant Discount Rate
อยู่ในระหว่างร้อยละ 1.3-2.5 อย่างไรก็ตามค่าธรรมเนียมที่ได้รับนี้
ส่วนหนึ่งจะต้องแบ่งเพื่อชำระให้กับธนาคาร/บริษัทผู้ออกบัตร

(ค) ธุรกิจสินเชื่อธนวัฏบัตรเครดิต (Circle Loan Business)

ธุรกิจสินเชื่อธนวัฏบัตรเครดิต เป็นธุรกิจการให้สินเชื่อแก่ผู้ถือบัตรเครดิต
โดยบริษัทจะอนุมัติวงเงินสินเชื่อให้แก่ผู้ถือบัตรเพิ่มเติมจากวงเงินการใช้บัตรเครดิตปกติ
(ลักษณะคล้ายกับวงเงินเบิกเกินบัญชีของธนาคาร) บริษัทจะได้รับรายได้เป็นดอกเบี้ยรับ ทั้งนี้ตั้งแต่ปี
2540 บริษัทไม่มีนโยบายที่จะขยายการให้บริการสินเชื่อธนวัฏบัตรเครดิตเพิ่มอีกต่อไป
จะเห็นได้จากยอดลูกหนี้ธนวัฏบัตรเครดิตลดลงในแต่ละปี จาก 942 ล้านบาท ณ สิ้นปี 2545 เป็น
770 ล้านบาท ณ สิ้นปี 2547 ตามนโยบายของบริษัทดังกล่าวข้างต้น
การดำเนินการในปัจจุบันเป็นเพียงการให้บริการกับผู้ถือบัตรที่ยังคงมีบัญชีอยู่และรับชำระสินเชื่อดังกล่าวเท่านั้น
แม้ว่าบริษัทจะไม่มีนโยบายที่จะขยายฐานลูกค้าในธุรกิจนี้
แต่การที่บริษัทยังคงให้บริการแก่ลูกค้าที่ยังมีบัญชีอยู่
ทำให้ก่อให้เกิดรายได้ดอกเบี้ยตามมูลค่าการใช้วงเงินของลูกค้าธนวัฏบัตรเครดิตนั้นๆ
รับรู้เข้ามาเป็นรายได้ดังที่ได้แสดงในตารางรายละเอียดโครงสร้างรายได้ของบริษัท (โปรดดูข้อ
2.3 โครงสร้างรายได้ของบริษัท)

2.2.2 ธุรกิจสินเชื่อบุคคล (Personal Loan Business)

ธุรกิจสินเชื่อบุคคล (Personal Loan Business) เป็นการบริการให้สินเชื่อเอนกประสงค์
ตามวัตถุประสงค์การใช้เงินของลูกค้าบุคคลธรรมดาทั่วไป
ช่วยให้ลูกค้ามีความคล่องตัวในการใช้จ่ายยามฉุกเฉิน
ซึ่งได้เปิดดำเนินงานอย่างเป็นทางการในเดือนตุลาคม 2546
สินเชื่อประเภทนี้เป็นสินเชื่อสำหรับบุคคลธรรมดาทั่วไปที่ไม่ต้องมีหลักทรัพย์ค้ำประกัน
โดยบริษัทจะคัดเลือกลูกค้าที่มีคุณสมบัติเบื้องต้น คือ เป็นผู้มีรายได้ประจำ มีรายได้ขั้นต่ำ 10,000
บาทต่อเดือน หากเป็นเจ้าของกิจการ หรือผู้ประกอบการธุรกิจส่วนตัว จะต้องมีอายุกิจการตั้งแต่ 1
ปีขึ้นไป ซึ่งสินเชื่อบุคคลที่บริษัทปล่อยให้สำหรับบุคคลทั่วไปจะกำหนดวงเงิน 1-5 เท่าของรายได้
คิดค่าธรรมเนียมจัดการเงินกู้ร้อยละ 3 ของเงินกู้
และมีอัตราดอกเบี้ยลดต้นลดดอกขึ้นอยู่กับการจัดระดับของ Credit Scoring
โดยที่ผู้กู้สามารถเลือกจำนวนเดือนผ่อนชำระได้ตั้งแต่ 4-48 เดือน
และสามารถกำหนดวันผ่อนชำระได้ด้วยตนเองเพื่อให้สอดคล้องกับพฤติกรรมและรายรับของตัวผู้กู้เอง
ทั้งนี้บริษัทจะรับรายได้ในรูปของรายได้ดอกเบี้ยรับและค่าธรรมเนียมต่างๆ ได้แก่
ค่าธรรมเนียมในการใช้วงเงิน ค่าธรรมเนียมจัดการเงินกู้ ค่าธรรมเนียมกรณีผิดนัดหรือชำระล่าช้า
ค่าธรรมเนียมในการขอเลื่อนการชำระเงิน เป็นต้น

2.2.3 ธุรกิจสินเชื่อเจ้าของกิจการ (Self-Employed Loan Business)

ธุรกิจสินเชื่อเจ้าของกิจการ (KTC Million)
เป็นสินเชื่อไม่มีหลักประกันสำหรับเจ้าของกิจการที่ต้องการเงินทุนหมุนเวียนเพื่อใช้ในการดำเนินงาน
ไม่ว่าจะเป็นการซื้ออุปกรณ์ต่างๆ ซื้อเครื่องจักรใหม่ ซื้อวัตถุดิบ เพื่อเพิ่มกำลังการผลิต
หรือนำไปใช้ในการตกแต่งอาคารสำนักงาน
โดยคุณสมบัติพื้นฐานของลูกค้าที่ได้รับการอนุมัติสินเชื่อประเภทนี้ คือ เป็นเจ้าของกิจการ
ไม่ว่าจะอยู่ในรูปแบบของบริษัท หรือห้างหุ้นส่วน ซึ่งมีรายได้รวมขั้นต่ำ 8 ล้านบาทต่อปี
เปิดดำเนินกิจการมาไม่ต่ำกว่า 4 ปี
และมีที่ตั้งของสถานประกอบการอยู่ในเขตกรุงเทพมหานครและปริมณฑลหรือในจังหวัดอื่นๆ
ที่บริษัทกำหนด

ทั้งนี้บริษัทจะได้รับรายได้ในรูปของรายได้ดอกเบี้ยรับและค่าธรรมเนียมต่างๆ ได้แก่
ค่าธรรมเนียมในการใช้วงเงิน ค่าธรรมเนียมจัดการเงินกู้ ค่าธรรมเนียมกรณีผิดนัดหรือชำระล่าช้า
เป็นต้น

นอกจากธุรกิจหลัก 3 ประเภทที่กล่าวมาเบื้องต้นนั้น บริษัทยังมีบริการอีก 2 ประเภท คือ
บริการที่เกี่ยวเนื่องกับระบบการชำระเงิน (Payment Product Business)
ซึ่งเป็นการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการ
กับผู้ซื้อสินค้า/ผู้ใช้บริการ โดยจะใช้บัตรเป็นเครื่องมือในการชำระราคาดังกล่าว
ซึ่งรูปแบบการให้บริการเพื่อเพิ่มความสะดวกในการรับชำระเงินแทนผู้ใช้บริการ
และลดความเสี่ยงในเรื่องการผิดนัดชำระเงินของคู่ค้า และยังมีธุรกิจการบริการบัตร (Card
Services Business) เป็นการให้บริการบริหารบัตรเดบิต (VISA ELECTRON)
ให้กับธนาคารกรุงไทย
ซึ่งบริษัทจะทำหน้าที่ตลอดกระบวนการดำเนินงานคล้ายคลึงกับการบริหารบัตรเครดิตของบริษัทเอง
โดยจะเริ่มต้นตั้งแต่การหาลูกค้า การผลิตบัตร การจัดเก็บและติดตามหนี้
และการควบคุมการทำทุจริต
ทั้งนี้รายได้ที่บริษัทได้รับจะอยู่ในรูปแบบของค่าธรรมเนียมการให้บริการสำหรับธุรกิจบัตรเดบิตเท่านั้น

+-----------------------------------------------------------------------+
| 2.3 โครงสร้างรายได้                                                     |
+-----------------------------------------------------------------------+

หลังจากที่ธนาคารกรุงไทยได้โอนกิจการธุรกิจบัตรเครดิต และสินทรัพย์อื่นๆที่เกี่ยวข้องมายังบริษัท
ในวันที่ 30 มิถุนายน 2545 แล้ว
ทำให้การดำเนินงานของบริษัทเป็นการดำเนินงานธุรกิจบัตรเครดิตอย่างแท้จริง
โดยตัวเลขการดำเนินงานในปี 2545
ทั้งปีตามตารางข้างล่างนี้สะท้อนถึงผลการดำเนินงานในฐานะผู้บริหารบัตรเครดิตให้กับธนาคารกรุงไทยในครึ่งแรกของปีซึ่งโครงสร้างรายได้ของบริษัทจะมีรายได้จากการบริหารงานเป็นหลัก
บวกกับการดำเนินงานของบริษัทเองในครึ่งปีหลัง
ซึ่งโครงสร้างรายได้ของบริษัทจะมีรายได้จากดอกเบี้ยรับและค่าธรรมเนียมเป็นหลัก
และมีค่าใช้จ่ายดอกเบี้ยจ่าย หนี้สูญและหนี้สงสัยจะสูญ รวมไปถึงค่าใช้จ่ายในการบริหารงานต่างๆ
เช่น ค่าใช้จ่ายพนักงาน ค่าใช้จ่ายการตลาด ค่าธรรมเนียม Interchange Fee
ค่าธรรมเนียมที่ปรึกษา ค่าธรรมเนียมในการติดต่อสื่อสาร เป็นต้น
ดังจะเปรียบเทียบโครงสร้างรายได้ 3 ปีย้อนหลังดังตาราง

  ------------------------------------------------------------------------------------------
  รายละเอียดโครงสร้างรายได้         2545                2546                2547       
  ------------------------------ ---------- -------- ---------- -------- ---------- --------
                                 ล้านบาท     %        ล้านบาท     %        ล้านบาท     %

  รายได้จากธุรกิจบัตรเครดิต                                                              

  (1) รายได้ดอกเบี้ย                                                                   

  - จากด้านบัตรเครดิต               301.31     23.3%    1,194.66   45.9%    1,610.30   39.0%

  - จากด้านธนวัฏบัตรเครดิต           67.78      5.2%     134.86     5.2%     126.20     3.1%

  (2) รายได้ค่าธรรมเนียม            489.36     37.8%    1,083.40   41.7%    1,313.67   31.8%

  รายได้จากธุรกิจสินเชื่อบุคคล                                                             

  (1) รายได้ดอกเบี้ย                -          -        10.27      0.4%     453.10     11.0%

  (2) รายได้ค่าธรรมเนียม            -          -        41.19      1.6%     381.58     9.2%

  รายได้จากธุรกิจสินเชื่อเจ้าของกิจการ                                                      

  (1) รายได้ดอกเบี้ย                -          -        -          -        46.47      1.1%

  (2) รายได้ค่าธรรมเนียม            -          -        -          -        14.71      0.4%

  รายได้ค่าธรรมเนียมอื่นๆ             -          -        -          -        3.34       0.1%

  รายได้จากธุรกิจการบริการธุรกิจบัตร    420.08     32.4%    10.43      0.4%     15.23      0.4%

  รายได้อื่นๆ                                                                          

  - หนี้สูญได้รับคืน                   7.09       0.6%     114.98     4.2%     133.81     3.2%

  - อื่นๆ                          9.17       0.7%     17.57      0.7%     26.77      0.6%

  รวมรายได้                       1,294.79   100.0%   2,607.36   100.0%   4,125.18   100.0%
  ------------------------------------------------------------------------------------------

  ที่มา : ปี 2545 ตรวจสอบโดยสำนักงานการตรวจเงินแผ่นดิน

  ปี 2546 และ ปี 2547 ตรวจสอบโดยบริษัท เคพีเอ็มจี ภูมิไชย สอบบัญชี จำกัด

2.4 เป้าหมายการดำเนินธุรกิจ

บริษัทมีเป้าหมายหลักที่จะเป็นผู้นำธุรกิจบัตรเครดิตและสินเชื่อเพื่อผู้บริโภคแบบครบวงจร
โดยมีนโยบายให้บริการอย่างมีคุณภาพและประสิทธิ ภาพเทียบเท่ากับระดับสากล
โดยยึดหลักให้ลูกค้าเปรียบเสมือนศูนย์กลางการทำงานทั้งหมด
เพื่อนำเสนอบริการได้ตรงตามความต้องการของลูกค้าอย่างแท้จริง

นอกจากนี้บริษัทยังให้ความสำคัญทางด้านการบริหารความเสี่ยง
โดยมีการวางระบบดูแลและควบคุมความเสี่ยงในทุกธุรกิจของบริษัท
ไม่ว่าจะเป็นธุรกิจที่บริษัทดำเนินงานอยู่ในปัจจุบันและธุรกิจอื่นๆที่กำลังจะเปิดดำเนินงานในอนาคต
ทั้งนี้บริษัทมีการบริหารความเสี่ยงโดยแบ่งเป็น (1) การบริหารความเสี่ยงของลูกหนี้บริษัท
(Portfolio Risk) ดูแลโดยหน่วยงาน Decision Analytics
ซึ่งประกอบด้วยผู้เชี่ยวชาญทางด้านการวิเคราะห์และจัดการความเสี่ยงรวมถึงเป็นผู้พัฒนาระบบงาน
Credit Scoring
เพื่อใช้ในการจัดการดูแลและควบคุมความเสี่ยงในทุกด้านที่เกี่ยวกับลูกหนี้ของบริษัท นอกจากนี้
หน่วยงานนี้จะทำการตรวจสอบข้อมูลลูกค้ากับหน่วยงานข้อมูลเครดิตกลาง (Credit Bureau)
เพื่อลดระดับความเสี่ยงที่อาจจะเกิดขึ้นกับบริษัทอีกระดับหนึ่ง (2) การบริหารความเสี่ยงของบริษัท
(Market Risk) ซึ่งดูแลโดยหน่วยงาน Asset Liability Management
เนื่องจากบริษัทตระหนักถึงความเสี่ยงในทุกด้านที่อาจจะเกิดขึ้นไม่ว่าจะเป็นความเสี่ยงด้านสภาพคล่องและความเสี่ยงด้านอัตราดอกเบี้ยซึ่งอาจส่งผลกระทบต่อบริษัทได้

ในอนาคตกลยุทธการแข่งขันของบริษัทจะเน้นการเป็นบริษัทที่มีลูกค้าเป็นศูนย์กลางโดยเน้นการสร้างความคุ้นเคยกับลูกค้า
โดยมีบริการที่ประทับใจและมีจุดเด่นที่ชื่อเสียงของบริษัทที่เป็นที่ยอมรับและรู้จักในวงกว้าง (Brand
Image) โดยไม่มีนโยบายที่จะนำกลยุทธการลดราคามาใช้ในการแข่งขัน
และจะเน้นในเรื่องการสร้างมูลค่าเพิ่มในบริการต่างๆ (Value-Added Services)
ให้กับลูกค้าทุกประเภทมากขึ้น เช่น บริการด้านการท่องเที่ยว บริการโฆษณา
ด้วยการร่วมมือกับพันธมิตรที่มีความเชี่ยวชาญในธุรกิจนั้นๆ
ทั้งนี้บริษัทมีเป้าหมายที่จะให้บริการที่เป็นลักษณะ One-Stop Service มากขึ้น
โดยบริษัทคาดหวังว่าจะเพิ่มการบริการในรูปแบบ Cross Selling
โดยประโยชน์จะเกิดขึ้นกับทั้งลูกค้าและบริษัท คือ
ลูกค้าจะได้รับบริการที่แตกต่างและหลากหลายในที่แห่งเดียว
ในขณะที่บริษัทก็มีรายได้ในรูปแบบอื่นเพิ่มขึ้น